Хобит

Хобитите се една од измислените раси кои се населени во пределите на Средната земја, опишани во епско-фантастичните романи на Џ. Р. Р. Толкин.

Хобитите за првпат се појавуваат во романот Хобитот, каде главниот херој е  Билбо Багинс. Во романот Господарот на Прстените сретнуваме повеќе хобити како главни карактери, Фродо Багинс, Семвајс Гемџи, Перегрин Тук и Мериадок Брендибак, како и неколкумина останати, помалку важни хобитски ликови. Хобитите се исто така накусо споменати во романите Силмарилион и Недовршените приказни.

Според авторот, во прологот од Господарот на прстените, хобитите се „сродни“Tolkien: The Fellowship of the Ring. Prologue. "It is plain indeed that in spite of later estrangement Hobbits are relatives of ours: far nearer to us than Elves, or even than Dwarves. [...] But what exactly our relationship is can no longer be discovered." со расата луѓе од Средната земја. На други места Толкин ги опишува хобитите како „разновидна“Tolkien, J. R. R. Guide to the Names of the Lord of the Rings, "The Firstborn" или како посебна „сорта“Carpenter: The Letters of J. R. R. Tolkien, #131 на луѓе. Во самата приказна, хобитите и другите раси се прикажани како свесни за сличностите (оттаму доаѓаат и неформалните изрази „Големи луѓе“ и „Мали луѓе“ кои се употребуваат во Бри). Но, во приказната, хобитите себеси се сметаат за посебна раса.Tolkien: The Fellowship of the Ring. Many Meetings. “If you can’t distinguish between a Man and a Hobbit, your judgement is poorer than I imagined. They’re as different as peas and apples.” За време на настаните што се одвиваат во Господарот на прстените, хобитите живеат во Округот (Шаер) и во Бри, на северозапад од Средната земја, но пред крајот на книгата, некои од нив се преселуваат околу Ридовите на Кулата (англ. Tower Hills) и во Гондор и Рохан.

 Наводи 

 Надворешни врски 
 Were Hobbits a sub-group of Humans? from the Tolkien Meta-FAQ, compiled by Steuard Jensen

Категорија:Измислени раси